Document ID: 31976R2971

31976R2971
L 339/17
SLUŽBENI LIST EUROPSKE UNIJE
07.12.1976.
UREDBA KOMISIJE (EEZ) br. 2971/76
od 7. prosinca 1976.
o izmjeni uredaba (EEZ) br. 315/68 i (EEZ) br. 537/70 u pogledu standarda kakvoće za lukovice Iris danfordiae i Iris reticulata
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice,
uzimajući u obzir Uredbu Vijeća (EEZ) br. 234/68 od 27. veljače 1968. o uspostavljanju zajedničke organizacije tržišta za živo drveće i druge biljke, lukovice, korijenje i slično, rezano cvijeće i ukrasno lišće (1), a posebno njezin članak 4.,
uzimajući u obzir Uredbu Vijeća (EEZ) br. 315/68 od 12. ožujka 1968. o određivanju standarda kakvoće za lukovice cvijeća, gomolje i podanke cvijeća (2), koja je zadnje izmijenjena Uredbom (EEZ) br. 949/75 (3), a posebno njezin članak 2. stavak 2.,
budući da su Uredbom (EEZ) br. 315/68 utvrđeni standardi kakvoće za lukovice, podanke i gomolje cvijeća; budući da je iskustvo pokazalo da je, s obzirom na sadašnje proizvodne metode te kultivare i hibride Iris reticulata koji se danas prodaju, potrebno prilagoditi najmanje veličine lukovica Iris danfordiae i Iris reticulata;
budući da se Uredbom Komisije (EEZ) br. 537/70 od 23. ožujka 1970. (4) državama članicama odobrava poduzimanje mjera kojima se odstupa od određenih zahtjeva standarda kakvoće koji se primjenjuju na izvoz lukovica, podanaka i gomolja cvijeća u zemlje nečlanice; budući da su se, u pogledu Iris reticulata, trgovinski zahtjevi određenih zemalja nečlanica uskladili sa zahtjevima koji postoje unutar Zajednice; budući da stoga treba povući ovlaštenje država članica u pogledu predmetnog proizvoda;
budući da su mjere predviđene ovom Uredbom u skladu s mišljenjem Upravljačkog odbora za živo bilje,
DONIJELA JE OVU UREDBU:
Članak 1.
U tablici u poglavlju III. Priloga Uredbi (EEZ) br. 315/68:
-
u retku koji se odnosi na Iris danfordiae:
-
u stupcu koji se odnosi na najmanju veličinu, broj „4,5 cm” zamjenjuje se brojem „5,0 cm”,
-
kategorije veličine „od 4,5 do 5,5” i veće zamjenjuju se riječima „nisu utvrđene”,
-
u retku koji se odnosi na Iris reticulata, u stupcu „Botanički naziv proizvoda”, dodaju se riječi „njezini kultivari i hibridi”.
Članak 2.
1. U članku 1. Uredbe (EEZ) br. 537/70, brišu se riječi „Iris reticulata”.
2. U Prilogu Uredbi (EEZ) br. 537/70, brišu se odredbe koje se odnose na Iris reticulata.
Članak 3.
Ova Uredba stupa na snagu 1. srpnja 1977.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 7. prosinca 1976.

Labels: 7
3
17
6